section_heading: Znanstvene i stručne organizacije
paragraph_text: Od 2008.-2018. bio je predsjednik Jadranske sekcije Instituta za izgaranje, a od tada član njenog Upravljačkog odbora. Predsjednik je Međunarodnoga centra za održivi razvoj energetike, voda i okoliša (SDEWES Centre) od 2009., a također i supredsjedavajući njegovog Međunarodnog znanstvenog odbora ("SDEWES International Scientific Committee") Organizator je serije međunarodnih konferencija SDEWES o održivom razvoju energetike, voda i okoliša, od kojih je dosad održano dvadeset i šest konferencija, te je član organizacijskih, znanstvenih i programskih odbora više od 70 znanstvenih skupova.